**NAJČEŠĆA PITANJA**

**O POSTUPANJU U PROVOĐENJU**

**UREDBE O MJERAMA FINANSIJSKE POMOĆI PRIVATNIM POSLODAVCIMA, OBRTIMA I OSTALIM SAMOSTALNIM DJELATNOSTIMA U FEDERACIJI BOSNE I HERCEGOVINE U CILJU ODRŽAVANJA POSTOJEĆIH RADNIH MJESTA ZA 2025. GODINU**

|  |  |  |
| --- | --- | --- |
| **R. br.** | **Pitanja** | **Odgovori** |
|  | Da li je potrebno podnositi zahtjev za refundaciju sredstava po ovoj uredbi? | Nije potrebno podnositi bilo kakav zahtjev da bi se dobila sredstva po ovoj uredbi, samo je potrebno da se ispune uslovi koji su navedeni u Uredbi.  Izuzetno, poslodavci izvoznici koji zbog poremećaja na tržištu imaju više od 20% pada prihoda u odnosu na isti mjesec prethodne godine i u slučaju kad imaju više od 10% manje zaposlenih mogu se obratiti Fed. ministarstvu finansija za odobrenje na refundaciju. |
|  | Da li će biti objavljen Javni poziv poslodavcima za dodjelu sredstava po ovoj uredbi? | Ne, neće biti objavljivanja javnog poziva. Cjelokupan proces će se odvijati među nadležnim institucijama Federacije BiH (Vlada FBiH, FMF, FMRPO, PU FBiH i Union banka). |
|  | Na koji način će poslodavci imati mogućnost uvida u konačne liste korisnika sredstava na osnovu Uredbe? | Na web stranici Ministarstva/Vlade FBiH, poslodavci će pretragom, prema svom ID broju, imati mogućnost uvida u konačnu listu korisnika, te saznati svoj status. |
|  | Da li poslodavci sa sjedištem u entitetu RS i BD koji imaju poslovne jedinice u FBiH mogu ostvariti pravo po ovoj Uredbi? | Da, samo oni poslodavci koji imaju poslovnu jedinicu u F BiH, te plaćaju porez na dobit i doprinose za zaposlene na teritoriji F BiH, mogu ostvariti pravo po ovoj Uredbi. |
|  | Da li javna preduzeća imaju pravo po ovoj Uredbi? | Ne, jer je Uredba definisala da pravo na pomoć imaju samo privatni poslodavci. |
|  | Da li mješovita preduzeća imaju pravo po ovoj Uredbi? | Da, mogu dobiti samo ona mješovita preduzeća koja imaju 50+% učešće privatnog kapitala. |
|  | Da li firma koja ima radnika prijavljenog na nepuno radno vrijeme može dobiti sredstva po ovoj Uredbi? | Može, ako plaća doprinose na minimalnu platu od 1.000 KM. |
|  | Da li moraju biti izmireni svi porezi i doprinosi da bi se ostvarilo pravo po Uredbi ili samo oni koji se odnose na platu? | Da, svi direktni porezi i doprinosi moraju biti izmireni. |
|  | Da li firma koju je jedan radnik napustio iz objektivnih razloga ima pravo na refundaciju sredstava po ovoj uredbi? | Takve firme moraju, u skladu sa ovom Uredbom, obezbjediti kontinuitet u broju radnika tj. po odlasku jednog radnika naredni dan prijaviti drugog radnika. |
|  | Da li predstavništva stranih pravnih lica mogu dobiti refundaciju? | Ne, jer su izuzeti od plaćanja doprinosa na platu (10,5%). |